Man aangeval by AmplatsStakende mynwerkers by Amplats. Foto: @POWER987 News/Twitter Brig. Thulani Ngubane, woordvoerder van die polisie, sê die man is Maandagaand deur ŉ groep mense aangeval. “Hulle het hom uit sy motor getrek, hom aangerand en die motor aan die brand gesteek.” Ngubane sê dit is nog nie duidelik of die voorval verband hou met die staking van Amcu-werkers by die myn nie. Hy sê die man het na ŉ vriend se huis gevlug na die aanval. Amcu-werkers het Vrydag by die myn begin staak in ŉ poging om die maatskappy te keer om 3300 werkers af te lê. Die staking gaan intussen voort.